Diari Oficial de la Generalitat Valenciana


Sumari del DOGV 808, del 21-04-1988 (1988/810947)

DECRET 41/1988, de 12 d'abril, del Consell de la Generalitat Valenciana, pel qual se cedeix a l'Estat Espanyol, per termini de vint-i-cinc anys , l 'ús de parcel- les ubicades al terme municipal de la Pobla de Vallbona, partida de Gallipont.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/04/12/41/dof/vci/html**

### Dades del document

Número de DOGV
:   808

Data del DOGV
:   21-04-1988

Secció del DOGV
:   DISPOSICIONS GENERALS

Número del document
:   1988/810947


Data del document
:   12-04-1988

Organisme emissor
:   Conselleria d'Economia i Hisenda

Tipus de document
:   Decret

Decret 41/1988, de 12 d'abril, del Consell de la Generalitat Valenciana, pel qual se cedeix a l'Estat Espanyol, per termini de vint-i-cinc anys, l'ús de parcel.les ubicades al terme municipal de la Pobla de Vallbona, partida de Gallipont.  
La Generalitat Valenciana, en atenció a la creixent expansió de les exportacions equines i la cria de cavalls, reflex del desenvolupament econòmic i sentit empresarial valencià, adquirí dues parcel·les ubicades al terme municipal de la Pobla de Vallbona, partida de Gallipont, a fi d'instal·lar i explotar un dipòsit de sementals.  
En coincidència amb l'apogeu d'aquesta activitat, la ràpida eliminació de la ubicació actual del dipòsit ' de sementals per al Servei de Remunta de l'Exèrcit determina que l?Estat sol·licite la cessió d'ús de les parcel·les adquirides, amb la qual cosa s'arribaria a una col·laboració plena que redundaria, sens dubte, en benefici de l'interés social i, en concret, de la Comunitat Valenciana.  
Per tot això, en virtut del que disposen els articles 41 i 42 de la Llei 3/1986, de 24 d'octubre, de Patrimoni de la Generalitat Valenciana, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la sessió del dia 12 d'abril de 1988,  
DECRETE:  
Article primer  
Se cedeix a l'Estat, per termini de vint-i-cinc anys, l?ús de dues parcel·les ubicades al terme municipal de la Pobla de Vallbona, partida de Gallipont, que es descriuen a continuació:  
- Setanta-sis fanecades, equivalents a sis hectàrees, trenta-una àrees i cinquanta-sis centiàrees, de terra de secà, sense dret a reg, amb oliveres i garrofers, majorment campa, ubicada al terme de la Pobla de Vallbona, partida de Gallipont. Confronta: Nord i Est, Sr. Alegre Rubio, abans Sra. Encarnación Mayans; Sud, camí titulat com el carrer, propietat del Sr. Alegre Rubio; i Oest, camí de la finca d'on aquesta procedeix.  
- Parcel·la de 69.690 m2 ubicada al terme municipal de la Pobla de Vallbona, Partida de Gallipont.  
Confronta: Nord, camí de Gallipont; Sud, Parcel·la A d'Almaquiba, SA; Est, Germans Martínez Llopis; i Oest, camí de la finca i camí de Gallipont.  
La finalitat de la cessió és la instal·lació d'un dipòsit de sementals i el desenvolupament de la susdita explotació.  
Article segon  
En cas que la finalitat per a la qual se cedeixen les parcel·les no es complesca en el termini de tres anys, o que aquestes deixaren d'usar-se per al fi proposat, es considerarà resolta la cessió i l?ús revertirà a la Generalitat Valenciana.  
Article tercer  
La Conselleria d'Economia i Hisenda portarà a efecte els tràmits necessaris per a l'efectivitat de tot el que disposa aquest Decret.  
Valencia, 12 d'abril de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI